**Dotácia na školskú stravu, zmena od 1.9.2021**

**Dňa 01.08.2021 nadobudnú účinnosť právne úpravy zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov (ďalej len „zákon o dotáciách“), ktorými sa plošne ukončuje poskytovanie dotácie na stravu v ZŠ a poslednom ročníku MŠ – „obedy zdarma“.**

**Od šk. r. 2021/2022 bude poskytovaná dotácia na stravu len deťom:**

* **ak je rodina v hmotnej núdzi**
* **ak je príjem rodiny najviac vo výške životného minima**
* **ak si ani jeden člen domácnosti neuplatnil nárok na daňový bonus.**

**Aké potvrdenie je potrebné priniesť do školy pre „obedy zdarma“?**

* **Ak je rodina v hmotnej núdzi: Potvrdenie Vám na požiadanie vystaví Úrad práce sociálnych vecí a rodiny v D. Kubíne, 4. poschodie, oddelenie hmotnej núdze.**
* **Ak je príjem rodiny najviac vo výške životného minima: Potvrdenie Vám na požiadanie vystaví Úrad práce sociálnych vecí a rodiny v D. Kubíne, 4. poschodie, oddelenie hmotnej núdze.**
* **Ak si ani jeden člen domácnosti neuplatnil nárok na Daňový bonus**

Potvrdenia, resp. Čestné vyhlásenie je potrebné priniesť do školy a preukázať sa nimi v čase od 12.07 do 13.07 2021 do školskej jedálne do 14. hod.

Pozor: Ak nastane zmena a zákonný zástupca požiada o daňový bonus v priebehu roka alebo na konci zúčtovacieho obdobia a neoznámi to škole (rodič poberá dotáciu na školskú stravu a zároveň uplatňuje aj daňový bonus), v tom prípade finančné prostriedky na školskú stravu boli dieťaťu poskytované neoprávnene od dátumu uplatnenia si daňového bonusu a zákonní zástupca je povinný vrátiť všetky finančné prostriedky, ktoré čerpal.

**Zákonný zástupca žiaka ktorý bude čerpať dotáciu má povinnosť zaplatiť:**

* **Zálohovú platbu za včas neodhlásené obedy 25 € jednorázovo do 15.08 2021** /**prípade vyčerpania tejto sumy, je povinný uhradiť zálohovo ďalšiu platbu do výšky 25 €/**
* **Režijné náklady paušálne za každý mesiac 7€**

**Zákonní zástupcovia, ktorí nespĺňajú ani jednu z vyššie uvedených podmienok, hradia poplatok za školskú stravu v plnej výške. Výška stravného na šk. rok 2021/2022.**

Na základe schváleného VZN obce Istebné č.2/2019 a vnútornej smernice ZŠ riaditeľ ZŠ s MŠ v Istebnom určuje s účinnosťou od 01.09 2019 výšku príspevku na čiastočnú úhradu nákladov na nákup potravín podľa vekových kategórií a paušálny príspevok na čiastočnú úhradu nákladov na nákup potravín podľa vekových kategórií nasledovne:

|  |  |  |  |
| --- | --- | --- | --- |
| Kategória | Stravná jednotka  (2 finančné pásmo) | | Režijné náklady  /hradí zákonný zástupca/ |
| MŠ | Desiata, obed, olovrant | 1,45€ | 7 € |
| ZŠ žiaci 1-4.ročníka | Obed | 1,15€ | 7 € |
| ZŠ žiaci 5-9.ročníka | Obed | 1,23€ | 7 € |

**Trvalé príkazy podľa vekových kategórií:**

|  |  |  |  |
| --- | --- | --- | --- |
| **Kategória** | **Mesačný poplatok za stravovanie** | **Režijné náklady** | **Mesačná úhrada spolu** |
| MŠ deti do 5.rokov | 29 | 7 € | 36€ |
| ZŠ žiaci 1-4.ročníka | 23,- | 7 € | 30 € |
| ZŠ žiaci 5-9.ročníka | 25,- | 7 € | 32 € |

**Číslo účtu: Prima Banka Slovensko a. s SK79 5600 0000 0083 4562 2004**

**Doplňujúci údaj: meno a priezvisko dieťaťa KS: 0308**

**Úhrada stravného**

* **Trvalým príkazom**
* **Platbou cez internet**
* **Poštovou poukážkou**

**V prípade nejasností nás kontaktujte telefonicky na čísle:0911891356.**

**Odhlasovanie detí zo stravy:**

* je možné deň vopred do 14.00 hod. v súrnych prípadoch do 6.30 hod. ráno v daný deň len v školskej jedálni, osobne alebo telefonicky na čísle:0911891356.
* za neodobratú stravu alebo včas neodhlásenú stravu sa neposkytuje finančná ani vecná náhrada.

Vedúca ŠJ Anna Čadová